 Diinta Islaamku ma oggola in laysku shabbaho gaalada, ama xagga hadalka, ama camalka, dhaqanka iyo wax kastoo keeni shakhsiyadda Muslimka, Eebbana fadligiisu waa badan yahay, cidduu doono yuuna u naxariistaa, wixii xukun ah oo Eebbe tirana ama dib u dhigo, wuxuu Nabigu naxariis iyo nabadgalyo Eebbe korkiisa ha yeelee kusoo dajin jiray mid ka khayr badan ama la mid ah, wax lala yaabana ma aha maxaa yeelay Eebbaa abuuray dadka isagaana og dantooda, wax walbana awooddiisay ku jirtaa, warsi iyo suaal aan qiimo lahaynna waa baadinnimo iyo xaq ka leexasho, oo la mid ah tay Yuhuuddu warsatay Nabi Muuse, Nabiguna naxariis iyo nabadgalyo Eebbe korkiisa ha yeelee wuxuu yidhi, Eebe wuxuu idinka reebay muran, xoolo hallayn iyo warsi badan oo macno darro. 